钦定古今图书集成/明伦汇编/闺媛典/第241卷 > 李体仁妻娄氏〈臧氏附〉
## 钦定古今图书集成/明伦汇编/闺媛典/第241卷 > 李体仁妻娄氏〈臧氏附〉

按《诸城县志》：“娄氏，阳城令李体仁妻。仁殁，氏课子三
人，皆为邑中名士。壬午岁，长子作哲殁于兵，次作圣、
作谋亦为兵所掠。李氏家无孑遗，田园悉为豪强所
占。作哲妻臧氏方娠，两嫠，形影相吊。逾七月，孙沆生。
娄曰：‘李氏血食有主，吾何畏大腹豪也’。”乃白有司，尽
取所失而归。后作圣从军还，以恩贡累官延平太守，
赠《娄恭人》，督其孙沆入邑庠。臧亦孀居，严静有声。年
八十卒。